
Premier Evelyn Wever-Croes: 


ANA 2020 TA BIRA ANA DI INNOVACION Y 
ENSENANSA 


TAGA 





=| 


Durante conferencia di prensa, Premier Evelyn Wever-Croes 
a reflecciona riba e forma positivo cu afia 2019 ta finalisando. 
Riba tereno financiero Gobierno ta treciendo stabilidad bek y 
e presupuesto suppletorio pa di dos aña consecutivo no tin 
deficit adicional. 


Tarifa di coriente ta baha cu 10% pa casnan di famia, 9% pa 
fundacion y scolnan y 7% pa comercio. Esaki ta un noticia hopi 
alentador ya cu ta laga mas placa den e cartera familiar, e ta 
baha inflacion y e ta baha e ‘cost of doing business’. 


Pensioen di biehes ta aumenta cu 42 florin pa pareha casa 
y 25 florin pa pensionadonan cu no ta casa y esaki ta di dos 
aña sigui cu Gabinete Wever-Croes ta aumenta pensioen di 
biehes. 


E aumento di minimumloon cu pa prome biaha ta surpasa 1800 
florin pa luna, tambe a cay den bon tera, especialmente pa e 
hecho cu esaki tabata un decision unanimamente di gremio 
comercial y gremio sindical, un bunita forma di colaboracion. 


Asina nos ta cera aña 2019, e aña di famia y cuido di nos 
muchanan. Durante di e aña nos a enfoca riba e norma y 
balornan importante pa un famia fuerte, amor den famia, 
tolerancia, respet pa hende, bestia y naturalesa, comprencion, 


pasenshi, integridad, gratitud, disciplina y lealtad, voluntad pa 
yuda otro y sin interes, optimismo y cortesia, bon manera. 


2020: Aña di Innovacion y Enseñansa 


Gobierno a decreta aña 2020 como aña di Innovacion y 
Enseñansa. Gobierno kier dale pasonan concreto deninovacion 
y educacion pa modernisa, fortalece y capacita nos como pais 
pa e retonan actual y di future. E diferente ministerionan lo 
alinea pa establece un agenda y puntonan di prioridad. 

Nos ta pensa riba innovacion den tur sentido di palabra. 
Innovacion economico, innovacion social, innovacion den 
salud, innovacion den nos leynan, innovacion den sector 
primario y principalmente innovacion den ensefiansa. 


Habri scolnan bek cu ta cera, sigui amplia curriculum di scolnan 
cu agricultura, musica, arte, digitalisacion y sigui innova den 
enseñansa. 


2020 ta bira e aña di finansas publico saludable, y di 
recuperacion economico. E comienso di e decada nobo. 


Deseo pa Bon Pasco 


“Nos ta den e ultimo dianan di aña, e temporada bunita di 
Pasco. Mi deseo pa henter nos pais ta pa nos pasa e dianan 
aki den harmonia y ambiente familiar, den paz cu otro. Bida 
ta cortico, y valioso. Gosa di cada momento plenamente cu 
famia. Pasobra ta den seno familiar nos ta haya nos forsa. Si 
nos fortifica nos fundeshi y nos nucleo familiar, nos por lanta 
nos yiunan hopi mas firme, y prepara nan pa enfrenta tur reto. 
Siña nan e balornan importante di bida, respet, gratitud, amor. 
Y practica nan tambe. 


E temporada aki ta dificil pa esnan cu a perde un ser keri. Mi 
ta spera cu bunita recuerdonan di bo ser keri, por pone un 
sonrisa riba bo cara e dianan aki, pa por permiti bo celebra cu 
esnan cu si tey ainda. 

Mi ta desea cada un di boso un bon Pasco”, palabranan di 
Premier Evelyn Wever-Croes. 

Premier Evelvn Wever-Croes: 


PREMIER EVELVN WEVER-CROES TA 
PRESENTA E RELATO ANNUAL 2019 DI 
MINISTERIO DI ASUNTONAN GENERAL 








J SEDO DI ADIIRA 








Mescos cu aña pasa, e aña aki un biaha mas Premier a presenta 
un relato anual di e trabounan di su ministerio pa aña 2019, 
riba tereno di asuntonan general, integridad, overheidszorg, 
innovacion y energia. 


2019 no tabata un aña facil. E nfasis tabata pa pone finansas 
publico di pais Aruba riba rumbo saludable. Pero asina mes 
Gobierno a logra e meta pa e aña aki, un deficit di por lo menos 
0.5%. 


Minister Presidente a splica cu a traha segun e linea cora di 
e metanan di desaroyo sostenible SDG's di Nacionan Uni. E 
relato ta duna un bista di e tareanan eherce riba tereno general. 


Comunicacion cu comunidad ta hopi importante y p'esey a 
fortifica BUVO, a bin cue app ‘Gobierno di Aruba', y ta publica un 
corant digitial IslaOnline tur dia. Pa asina combati e fenomeno 
di fake news. Pa otro aña e enfasis ta riba e Mediawet. 


Pa loke ta relacion den Reino, a elabora riba e esfuersonan 
conhunto cu e Premiernan di Corsou y St Maarten, y e relacion 
cu Hulanda cu ta mehorando desde e welga di hamber di ex 
prome minister di Aruba. 


Aruba ta bon prepara pa loke ta preparacion pa calamidad y 
asina por a atende cu e atake cybernetico na Hospital. Nos ta 
den estado di crisis ainda, pero bida di pashentnan no ta core 
peliger. Tin un crisis manager cu ta atendiendo cu e crisis mes. 


E crisis di migracion di Venezuela tambe a exigi hopi atencion 


e aña aki y Aruba ta atendiendo e efectonan di e crsisi riba 
forsa propio te ainda. Y p'esey kier tene e fronteranan cera. 


Ribe e tereno di derecho di hende muhe tambe hopi trabou 
a wordo haci y a elabora tambe riba e colaboracion cu UN 
Women pa yega na un maneho cu ta garantisa trato igual y 
oportunidad igual pa hende muhe. 


Pa por proteha y defende interesnan di nos grandinan miho, 
Gobierno ta trahando riba un Raad voor Ouderen, RAVO cu ta 
bay haya sosten di SER. 

Tambe a elabora riba algun comision especial cu Premier a 
institui pa yud'e cu varios problematica cu ta regarda mas 
ministerio, entre otro, legalisacion di cannabis medicinal, 
inclusion di personanan cu limitacion, control di prijs y higiena 
den supermercado, abuso sexual di menor, Ken Ta Betico, 
versterking democratisch bestel, ley di cacho. 


GASTONAN DI OFICINA DI PREMIER 


Pa loke ta e gastonan di oficina di Premier, el a indica cu e ta 
trahando cu un staf di 21 persona, compara cu ex premier cu 
tawata traha cu 147 persona. Ademas tambe a baha gastonan 
di promocion y mercadeo, y total e oficina di Premier Evelyn 
Wever-Croes a baha gasto cu casi 9 miyon florin. Cumpliendo 
cu transparencia, Premier a duna un relato di biahenan di 
trabou cu el a haci den 2019. 

Cu menos hende y menos recurso, e ekipo cu ta labora 
diariamente cu Premier Evelyn Wever-Croes lo sigui duna nan 
aporte pa por logra e vision di Gabinete Wever-Croes 1. 

MENSAHE DI PROME MINISTER 
EVELYN WEVER-CROES 








HAPPY 


Š 


x 


NEW YEAR! 


From 
Evelyn, Kenneth, 


Christine, Claudine, Kevin, Jefryene 8x Trystan 





Aña 2019 ta yegando su final y nos ta drentando un decada 
nobo cu lo ofrece nos hopi oportunidad nobo pa sigui cu e 
construccion di un miho Aruba pa nos futuro generacionnan. 
Gabinete Wever-Croes y Aruba completo por mira atras riba 
un aña cu tabata tin hopi desafio pero tambe hopi logro grandi 
cu ta sigura bienestar y progreso di nos pais. 


Tawata 2 aña basa riba planificacionnan y ehecucionnan di 
un maneho sincero y responsabel di Gabinete Wever-Croes. 
Hunto nos a logra y ta logrando pa asina nos por laga un miho 
pais, un miho Aruba pa nos futuro generacionnan. Esaki, danki 
na un Gobierno responsabel y un pueblo cu ta comprende cu 
sacrificio y determinacion, ta pone nos bek riba e caminda 
positivo. 


Awor cu nos ta drentando un aña nobo, un decada nobo, 
mi ta gradici tur mi coleganan di Gabinete Wever-Croes, 
Parlamentarionan di Coalicion, pa tur esnan cu ta traha den 
bureaunan di tur Minister, pa e confiansa y apoyo brinda 
durante di e aña yen di reto cu ta terminando. Retonan debi 
na e maneho anterior cu e Gobierno aki ta soluciona cu amor 
y determinacion. Cu e sosten aki, mescos cu den pasado nos 
a enfrenta cada reto cu exito, mi tin tur confiansa cu hunto, uni 
como un gran famia, nos lo sigui surpasa cada reto. 


Na pueblo di Aruba, mi ta gradici cada ciudadano di pais Aruba 





pa bo sosten. Sin boso compension, sosten y pasenshi, nos 
lo no tawata tin exito. Ohala cu 2020 por trece hopi bendicion 
pa cada hogar, y cu nos como pueblo por uni mas. Cu union 
nos pueblo a logra cosnan grandi, y cu union nos lo sigui logra 
cosnan grandi pa Aruba. 


Gabinete Wever-Croes ta trahando cu visionnan grandi y 
real y determina pa logra progreso y bienester cu nos pais 
merece. Gobierno di Aruba ta orguyoso di e hopi logronan 
obteni den dos aña, especialmente den aña 2019. Nos vision 
pa e decada nobo ta pa sigui traha pa eleva e calidad di bida 
di cada ciudadano. Nos lo no rindi. Nos lo sigui cu e lucha 
cu e mesun compromiso y fortalesa pa desaroyonan grandi 
cu tin nos dilanti. Y cu e sosten di nos pueblo, nos ta mas 
fuerte y optimista. Boso ta duna nos motibonan pa ta un miho 
Gobierno. Boso ta duna nos forsa pa nos brinda victoria den un 
lucha comun. Nos ta orguyoso di cada ciudadano y ta gradici 
cada un di boso pa e apoyo y amor brinda na Gabinete Wever- 
Croes den afia 2019. 

Cu afia 2020, cuminsamento di un decada nobo, ta nos 
oportunidad pa sigui cu e lucha pa un miho Aruba. Hunto nos ta 
construi un miho futuro pa e decada nos dilanti y mas despues. 


Den nomber di Gobierno di Aruba mi ta desea tur ciudadano 
un Bon Pasco y Feliz y Prospero afia 2020. E decada nobo ta 
di nos. 

A REBAHO 
8. DI CORIENTE 





$ 
mad 





UZO DOMESTICO LO RICIBI UN REBAHO DI: 


Esnan cu consumi UNAS lo ricibi un rebaho di 9.9% 
Esnan cu consumi AMAN lo ricibi un rebaho di 10.4% 
Esnan cu consumi riba MAN E] lo ricibi un rebaho di 8.4% 











MINISTER XIOMARA RUIZ-MADURO 


MINISTER di Finansa, Asuntonan Economico y Cultura 

MINISTER DI FINANSA TA ANUNCIA DOS 
ESTIMULO HOPI POSITIVO PA COMERCIO CU 
LO TA VIGENTE ENTRANTE 1 DI JANUARI 2020 


Recientemente Minister Xiomara Maduro a anuncia dos 
estimulo hopi positivo pa e sector comercial pa aña 2020. 


Prolongacion di e tarifa reduci di 10% riba impuesto di dividendo 
Na comienso di aña 2019 y den cuadro di e Reforma Fiscal 
fase 1, Gobierno a reduci e tarifa di impuesto riba dividendo di 
25% pa 10%. Minister Xiomara Maduro ta informa cu e sector 
di comercio a haci bon uso di e facilidad aki y pa e motibo 
aki, Gobierno ta prolonga e rebaho di tarifa aki. Cu e maneho 
favorable aki, Gobierno ta spera cu e companianan cu pa hopi 
aña no a paga nan dividendo na nan accionistanan, lo haci 
uso di e rebaho di tarifa di 10% cu lo conta tambe entrante 1 
di januari 2020. 

Rebaho den e tarifa di impuesto riba ‘Afkooppensioen’ 

E mandatario ta anuncia cu un otro noticia positivo pa comercio 
ta cu e tarifa di impuesto riba e ‘afkooppensioen’, ta baha di un 
tarifa progresivo pa 10% den aña 2020. Esaki ta beneficioso pa 
esnan cu tin derecho di pensioen acumula den nan compania 
priva. Gobierno ta spera cu comercio lo inverti e fondonan aki 
bek den economia manera a haci e aña aki. 


Reforma Fiscal ta beneficia comercio tambe 

E mandatario ta enfatisa cu esakinan ta cambionan 
beneficioso, decisionnan positivo di e Reforma Fiscal fase 1 
y adelantando riba fase 2. Gobierno lo brinda informacion di 
demas aspectonan di Reforma Fiscal fase 2, durante e prome 
lunanan di aña 2020. Reforma Fiscal ta beneficia comercio 
tambe y na un forma directo of indirecto ta baha e ‘cost of 
doing business' na Pais Aruba. 


Mas bon noticia pa comercio den 2020 

Recientemente Gabinete Wever-Croes a anuncia e rebaho 
di tarifa di coriente cu 7% pa comercio y esaki tambe lo 
rebaha e costo di haci negoshi. Hunto cu esakinan Gobierno 
di Aruba conhuntamente cu Gobierno di Corsou lo introduci 
entrante 1 di januari 2020 un Certificado di Origen digital pa 
facilita comercio liber entre Aruba y Corsou. Ademas pronto lo 














finalisa e proceso di negociacion di e zona liber di comercio 
entre Aruba y Corsou pa por firma un ‘Onderlinge Regeling 
Vrijhandel' y asina por exporta sin barera. Esaki lo genera mas 
actividad economico y tin oportunidad pa crea mas trabou. 
Gobierno ta trahando hunto cu Gobierno di Corsou tambe riba 
e conectividad maritimo entre e islanan pa trece berdura y fruta 
for di Sto. Domingo y riba e proyecto di Fast Ferry. 


Minister Maduro ta subraya cu Banco Central diAruba ta premira 
un crecemento economico den aña 2020 y e mandatario ta 
invita comercio pa den 2020 sigui traha hunto na progreso y 
bienestar di Pais Aruba. 

Minister di Finansa, 
Asuntonan Economico y Cultura 

mr. Xiomara Maduro 

Ministerio di Asuntonan Social y Labor 
Departamento di Labor y Investigacion 


TA ANUNCIA AUMENTO DI SALARIO MINIMO 
Y E LIMITE DI SALARIO PA APLICACION DI E 
ORDENANSA LABORAL 2013 ENTRANTE 


E suma di salario minimo pa un empleado 
cu tin 18 afia di edad of mas ta wordo 
ahusta entrante 1 januari 2020 na Afl. 
1.815,35 pa luna y Afl. 423,40 pa siman. 
Pa un empleado di 18 afia of mas cu ta 
haci trabou domestico den un residencia 
priva, e salario minimo ta bira Afl. 846,92 
pa luna. Pa e empleado domestico cu ta 
traha 22 ora of menos pa siman e suma 
di salario minimo lo bira Afl. 9,45 pa ora. 


Como consecuencia di e ahustacion di 
e salario minimo e limite di salario pa 
aplicacion di e Ordenansa Laboral 2013 
(Arbeidsverordening 2013) tambe lo subi 
entrante 1 di januari 2020. E Ordenansa 
Laboral 2013 ta e ley cu ta regla 
condicionnan di trabou manera entre 
otro e oranan maximo cu por traha pa dia 
of pa siman, dianan di sosiego, pago di 
overtime ora traha mas cu e máximo ora 
permisibel ariba un dia normal di trabou 
y pago di overtime riba dianan di fiesta. 

E Ordenansa Laboral no ta aplicabel pa 
tur trahado pero ta conta solamente pa 


trahadonan cu ta cai bou di e limite di 
salario. 


E limite di salario nobo lo bira entrante 1 
di januari 2020, e salario minimo 

(Afl. 1.815,35) x e factor 2.5= Afl. 
4.538,38. Esaki ta ensera cu trahadonan 
cu ta gana un salario di Afl. 4.538,38 pa 
luna of Afl. 54.460,56 pa afia of menos, 


GE 


NO DI ARUBA 


1 JANUARI 2020 


ta cai bou di proteccion di e Ordenansa 
Laboral 2013 y tin derecho riba tur e 
condicionnan di trabou stipula den e ley 
aki. 


Departamento di Labor y Investigacion 
ta pidi tur trahado y principalmente 
dunadonan di trabou pa tene bon cuenta 
cu e cambionan aki. 


SALARIO MINIMO 

Bonaventura Afia 








E lucha social ta continua 
te dia cu den tur hogar aki 
na Aruba por reina paz, 
por tin prosperidad 

y siguridad. E lucha social 
ta sigui pa tur dia por tin 
Pasco den tur cas. 


Cu e compromiso aki mi ta 
comparti cu henter nos digno 
pueblo mi mas sincero 
deseonan pa un Bon Pasco. 
Y cu e aña nobo trece cu ne 
e futuro social cu nos pueblo 
tin derecho riba die. 


Feliz Pasco y un 


Nobo 





GOBIERNO DI ARUBA 











V ARUBA 


MINISTER ARMANDO LAMPE 


MINISTER di Enseñansa, Ciencia y Desaroyo Sostenibel 

PRINCES AMALIA BASISSCHOOL, SCOL 
PRINCES BEATRIX (SU DEPENDANCE NA 
YMCA DAKOTA) Y NA COLEGIO CONRADO 


CORONEL A RICIBI DIGIBOARD 


Dialuna 16 december Minister dr. Armando Lampe a sigui cu 
entrega di diferente di e digiboardnan na diferente scolnan 
publico, esaki despues di ya a entrega na Scol Primario 
Kudawecha y Scol Basico Washington. Dialuna a toca turno 
na Princes Amalia Basisschool, Scol Princes Beatrix (su 
dependance na YMCA Dakota) y na Colegio Conrado Coronel. 
Algo peculiar ariba e dia aki, ta cu a constata algun contratiempo 
den e logistica pa cu e entregamento di e digiboardnan, e 
transporte tabata algo cu no por a resolve den un corto tempo. 


Pero no a para keto y a aserca sector priva y sin ningun duda, 
ora di aserca propetario di Italo Arubano, sr. Gregory Tromp, el 
a ofrece su auto di compania pa yuda cu transporte, hasta el 
a pone algun personal disponibel pa yuda carga y descarga. 
Sorpresa tabata ora cue transporte a yega, e propetario himself 
sr. Gregory Tromp, tambe a bin duna un man, cual ta algo 
hopi di aprecia. Minister Lampe a keda sumamente contento 
cu sector priva ta saca un man, pa yuda cu nos enseñanza. E 
ta algo sigur di aplaudi y spera cu mas otro companianan den 
sector priva, por yuda, den un manera casi spontanio manera 
tabata e caso cu e compania Italo Arubano a haci. 


Un danki y un pabien na e scolnan cu a caba di ricibi nan 
digiboardnan y sigur un danki na Italo Arubano, cu tambe 
a aporta na enseñanza, na unda cu cualkier aporte na nos 
enseñanza, ta un aporte na prosperidad di nos pais. 














PA TUR KLAS 


HYUNDAI 

INSCRIBI AWO! 


Bo oportunidad pa haci un cambio positivo den bida 

TRAYECTO LO CUMINSA 
25 februari 2020 JI 












UNDA MI POR INSCRIBI? 


Oficina di Formacion Social 

Marinierskazerne Savaneta FORMACION SOCIAL TA ALGO PA BO? 
Bureau Sociale Vorming 

Tel: 522-5352 Bo ta un hoben masculino entre 18 y 24 aha? 
Sra. Jessica Ras Bo no a termina un scol secundario? 


info.formacionsocial@gmailcom MT A tat-te tM bo TENER 


KI DIA MI POR INSCRIBI? AST ae a o te Ae 
AWO CABA Bo a termina un scol secundario y ta sin trabou? 


f Bishita nos na: Formacion Social - SVT 

Prome Minister Evelvn Wever-Croes: 
Prome Minister ta bishita Scol Cacique Macuarima 


PROVECTO PILOTO eLEARNING TA EXITOSO 


Diamars Prome Minister Wever-Croes a haci un bishita na Scol 
Cacique Macuarima pa mira e avansenan den e provecto di 
innovacion cu a cuminsa e aña aki. Durante su bishita Premier 
Wever-Croes a nota e entusiasmo y satisfaccionvden tanto 
di docentenan como e alumnonan pa cu e cambionan haci 
na nan scol riba e tereno di innovacion. Scol Basico Cacique 
Macuarima cu ta e prome scol na Aruba cu a cuminsa cu e 
eLearning Pilot Project. 


Na luna di april e aña aki, den colaboracion cu Minister di 
Enseñansa, Armando Lampe, Gabinete Wever-Croes a lansa 
un proyecto piloto innovativo den educacion primario pa 
stimula e 21Century Skills for di un edad hoben caba. Scol 
Basico Cacique Macuarima a wordo scogi pa asina desaroya 
un programa di innovacion den un manera nobo y unico. 








Na augustus 2019 a cuminsa cu “touch screen” cual a cay na 
agrado di e docentenan pero especialmente di e alumnonan 
cu awor por wak videonan en conexion cu nan lesnan y tin 
e oportunidad di skirbi riba e “touch screen”. Tambe e scol a 
introduci e “Hour of Code” na unda tur alumno ta siña coding, 
con pa traha weganan di computer nan mes haciendo uzo di 
varios habilidad necesario. 








Prome Minister Wever-Croes ta sumamente enthusiasma pa 
wak con contento e cambionan aki a haci e alumnonan di Scol 
Cacique Macuarima y con exitoso e proyecto piloto aki a resulta 
ya cu ta basa riba e resultado aki lo evalua si lo continua cu e 
proyecto aki. 


Prome Minister Wever-Croes a gradici e ekipo di maestro di 
Scol Cacique Macaurima pa e cooperacion duna na e proyecto 
piloto eLearning, na Meneer Edgard Vrolijk pa ta e motor tras 
di esaki y na Varelie Croes cu ta e Chief Innovation Officer y su 
ekipo y tur cu a contribui pa haci e proyecto aki uno exitoso. 





Prome Minister Evelyn Wever-Croes, den nomber di Gobierno 
a decreta aña 2020 como aña di Innovacion y Enseñansa. 
eLearning ta un paso concreto den innovacion y educacion pa 
modernisa, fortalece y capacita nos como pais pa e retonan 
actual y di futuro. 

Feliz Fin 


di Siman 


E MOMENTONAN MAS IMPORTANTE 
TA CU FAMIA 


Gabinete Wever-Croes 





